b'\n_START_ARTICLE_\nSonny Anderson\n_START_SECTION_\nLandshold\n_START_PARAGRAPH_\nP\xc3\xa5 trods af sin store succes og mange m\xc3\xa5l p\xc3\xa5 klubplan opn\xc3\xa5ede Anderson ikke samme succes i landsholdssammenh\xc3\xa6ng. Han spillede gennem karrieren kun syv kampe for Brasilien, hvori han scorede \xc3\xa9t m\xc3\xa5l. Han var en del af landets trup til Confederations Cup 2001 i Sydkorea og Japan, hvilket blev hans eneste slutrunde med brasilianerne._NEWLINE_Hele tre gange, i 1996, 2000 og 2001 blev Anderson topscorer i Ligue 1. Han blev ogs\xc3\xa5 schweizisk topscorer med Servette i 1993.'